**PROIECT DE HOTĂRÂRE**

**privind modificarea și completarea Anexei 1 la Hotărârea nr.89/2017**

(privind stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Dej și din serviciile publice din subordinea Consiliului local al municipiului Dej)

Având în vedere expunerea de motive a primarului municipiului Dej nr.28364 din 19.11.2019 şi raportul de specialitate al Biroului Resurse Umane, Salarizare, Protecția Muncii nr.28365/404 din 19.11.2019 prin care supune spre aprobare modificarea și completarea Anexei 1 la Hotărârea nr.89/2017;

Ţinând cont de prevederile art.365 alin.(2), art.610, art.611 și ANEXA 5 din O.U.G. nr.57/2019 privind Codul administrativ, cu modificările și completările ulterioare, ale Legii-cadru nr.153/2017 privind salarizarea personalului plătit din fonduri publice, cu modificările și completările ulterioare și ale O.U.G. nr.114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, cu modificările și completările ulterioare;

În temeiul art.129, art.133 alin.(1), art.139 alin.(1) și art.196 alin.(1) lit.a din Codul administrativ, cu modificările și completările ulterioare;

**Consiliul local Dej,**

**H O T Ă R Ă Ş T E:**

**Art.I** Se aprobă modificarea și completarea Anexei 1 la Hotărârea nr.89/2017 privind stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Dej și din serviciile publice din subordinea Consiliului local al municipiului Dej, după cum urmează:

1. La lit.a) Funcții publice de conducere, nr.crt.1 se modifică denumirea funcției din Secretar al unității administrativ-teritoriale în Secretar general al unității administrativ-teritoriale;

2. La lit b) Funcții publice generale de execuție, nr.crt.2 ,,Consilier, consilier juridic, expert, inspector” se completează cu funcțiiile publice de ,,consilier achiziții publice, polițist local”;

3. La lit b) Funcții publice generale de execuție, nr.crt.3 ,,Referent de specialitate” se completează cu funcția publică de ,,polițist local”;

4. La lit b) Funcții publice generale de execuție, nr.crt.4 ,,Referent” se completează cu funcția publică de ,,polițist local”.

**Art.II** Celelalte prevederi din Hotărârea nr.89/2017 rămân neschimbate.

**Art.III** Cu ducerea la îndeplinire a prezentei hotărâri se încredinţează primarul municipiului Dej prin Biroul Resurse Umane, Salarizare, Protecţia Muncii.

Iniţiator,

**P R I M A R**

**ing. Morar Costan**

Contrasemnează,

**S E C R E T A R,**

**jr. Cristina Pop**